48. ΝΟΜΟΣ υπ’ αριθ. 1150 της 22 Απρ./5 Μαΐου 1981 (ΦΕΚ Α΄ 116) Περί της καταρτίσεως και εφαρμογής ειδικών προγραμμάτων παλιννοστήσεως ομογενών και συμπτύξεως μη βιωσίμων οικισμών. Άρθρ.1.-Κυρούνται και έχουν ισχύν νόμου από την ημερομηνίαν ενάρξεως ισχύος τους οι πράξεις του Υπουργικού Συμβουλίου υπ’ αριθ. 77/1980 «περί των προγραμμάτων εγκαταστάσεως παλιννοστούντων» και 195/1980 «περί εφαρμογής ειδικών προγραμμάτων εγκαταστάσεως παλιννοστούντων ομογενών και συμπτύξεως οικισμών των νομών Φλωρίνης και Καστοριάς» έχουσαι ως κατωτέρω: ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθμός Πράξεως 77, της 17ης Απρ. 1980 Περί των προγραμμάτων εγκαταστάσεως παλιννοστούντων. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν: 1.Τας διατάξεις της εποικιστικής νομοθεσίας 2.Τας διατάξεις του Νόμ. 400/76 «περί Υπουργικού Συμβουλίου και Υπουργείων». 3.Την ανάγκην συντονισμού των ενεργειών δια την ωργανωμένην εγκατάστασιν των εξ αλλοδαπής παλιννοστούντων ομογενών, Α π ο φ α σ ί ζ ε ι : 1.Η εγκατάστασις των σταδιακώς παλιννοστούντων ομογενών ενεργείται επί τη βάσει ειδικών προς τούτο προγραμμάτων, περί ων η παρ. 2 ο συντονισμός των οποίων τελεί υπό την άμεσον εποπτείαν του Υπουργού Εξωτερικών. 2.Η κατάρτισις και εφαρμογή των προγραμμάτων εγκαταστάσεως παλιννοστούντων ομογενών ενεργείται υπό της Αγροτικής Τραπέζης της Ελλάδος, παρά τη Διοικήσει της οποίας θέλει ιδρυθή ειδικός προς τούτο φορεύς. Για τις προϋποθέσεις μετατροπής των συμβάσεων μίσθωσης έργου σε εργασίες ιδιωτικού δικαίου αορίστου χρόνου του προσωπικού, που προσλήφθηκε για την εφαρμογή του παραπάνω προγράμματος, βλέπε Νόμ. 2247/31 Οκτ. 1994 (ΦΕΚ Α΄ 182) άρθρ. 1 παρ. 26, Τόμ. 2Α, σελ. 324,538. 3.Τα προγράμματα παλιννοστήσεως ως και αι προϋποθέσεις εφαρμογής τούτων και εγκαταστάσεως ομογενών προς απόκτησιν υπ’ αυτών στέγης, γεωργικού ή κτηνοτροφικού κλήρου, εφ’ άπαξ βοηθήματος πρώτης εγκαταστάσεως ή άλλων διευκολύνσεων, εγκρίνονται δι’ αποφάσεων του Υπουργού Εξωτερικών και του αρμοδίου κατά περίπτωσιν Υπουργού. Τα προγράμματα ταύτα χρηματοδοτούνται κατά τα δι’ αποφάσεων της Οικονομικής Επιτροπής ειδικώτερον οριζόμενα. 4.Η προς εφαρμογήν των προγραμμάτων εγκαταστάσεως παλιννοστούντων ομογενών παραχώρησις δασικών-εποικιστικών εκτάσεων του Δημοσίου και κτημάτων αυτού θα ενεργήται κατά τας διατάξεις της εποικιστικής νομοθεσίας. Αι δε σχετικαί αναγκαίαι προς τούτο λεπτομέρειαι και προσαρμογαί θα ορίζωνται δια κοινών αποφάσεων των Υπουργών Εξωτερικών και Γεωργίας. Ο Πρόεδρος Ο Αντιπρόεδρος Τα Μέλη ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθμός Πράξεως 195, της 25ης Οκτ. 1980 Περί εφαρμογής ειδικών προγραμμάτων εγκαταστάσεως παλιννοστούντων ομογενών και συμπτύξεως οικισμών των Νομών Φλωρίνης και Καστοριάς. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν: 1.Τας διατάξεις του Νόμ. 400/1976 «περί Υπουργικού Συμβουλίου και Υπουργείων». 2.Την υπ’ αριθ. 77/1980 πράξιν αυτού «περί των προγραμμάτων εγκαταστάσεως παλιννοστούντων». 3.Την ανάγκην συμπτύξεως μη βιωσίμων οικισμών των Νομών Φλωρίνης και Καστοριάς και μεταφοράς και εγκαταστάσεως των κατοίκων αυτών εις νεοϊδρυθέντας οικισμούς, Α π ο φ α σ ί ζ ε ι : Συμπληροί την υπ’αριθ. 77/17.4.1980 πράξιν αυτού και ορίζει τα εξής: 1.Δια την εφαρμογήν των προγραμμάτων εγκαταστάσεως των παλιννοστούντων ομογενών δύνανται να παραχωρούνται προς την Αγροτικήν Τράπεζαν της Ελλάδος, κατά παρέκκλισιν εκ των ισχυουσών διατάξεων, δασικαί και εποικιστικαί εκτάσεις ως και κτήματα του δημοσίου εν γένει και τα επ’ αυτών κτίσματα, δι’ αποφάσεως του Πρωθυπουργού, του Υπουργού Εξωτερικών και του κατά περίπτωσιν αρμοδίου Υπουργού. 2.Οι όροι, αι προϋποθέσεις και ο τρόπος παραχωρήσεως προς τους δικαιούχους των κατά την παρ. 1 κτημάτων του Δημοσίου και των επ’ αυτών κτισμάτων καθορίζονται δια κοινών αποφάσεων του Πρωθυπουργού, του Υπουργού Εξωτερικών και του κατά περίπτωσιν αρμοδίου Υπουργού, κατά παρέκκλισιν των ισχυουσών διατάξεων, επιφυλασσομένων των διατάξεων του άρθρ. 10, παρ. 3, εδάφ. 2 του Νόμ. 994/1979 ως προσετέθη δια του άρθρ. 14 του Νόμ. 1021/1980. 3.Ειδικώς, προκειμένου περί εφαρμογής προγραμμάτων συμπτύξεως μη βιωσίμων οικισμών των Νομών Καστορίας και Φλωρίνης, η παραχώρησις οικιών και λοιπών κτισμάτων εις νεοϊδρυθέντας οικισμούς ενεργείται δωρεάν εις τους δικαιούχους δι’ αποφάσεως του οικείου Νομάρχου, βάσει των πινάκων δικαιούχων συνταχθησομένων υπό της Επιτροπής Διανομής Δημοσίων Κτημάτων. Ο τρόπος παραχωρήσεως, οι όροι, προϋποθέσεις και  οι  περιορισμοί  υπό  τους  οποίους θα  τελή  η  δωρεάν (Αντί για τη σελ. 218,853) Σελ. 218,853(α) Τεύχος 1260 - Σελ. 19 Αγροτικός Κώδικας 17.Β.γ.48 παραχώρησις θα καθορισθούν επίσης δι’ αποφάσεως του οικείου Νομάρχου. Ο Πρόεδρος Ο Αντιπρόεδρος                                         Τα Μέλη Άρθρ.2.-Αι λεπτομέρειαι εφαρμογής των εν λόγω προγραμμάτων δύνανται να καθορίζωνται δια συμβάσεως μεταξύ του Δημοσίου, εκπροσωπουμένου υπό του Υπουργού Εξωτερικών και της Αγροτικής Τραπέζης της Ελλάδος. Άρθρ.3.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. Σελ. 218,854(α) Τεύχος 1260 - Σελ. 20 17.Β.γ.48 Αγροτικός Κώδικας 